Problemele s-au ținut lanț de Irinel Columbeanu în ultimii ani. După pierderea întregii sale averi, fostul milionar de la Izvorani s-a stabilit într-un azil din Ghermănești, același loc în care tatăl său, Ion Columbeanu, a petrecut ultima parte a vieții sale.
Nu cu mult timp în urmă, acesta a fost invitat la podcastul lui Viorel Grigoriu, acolo unde a dezvăluit ce părere are, de fapt, despre actualul soț al Monicăi Gabor, Mr. Pink.
În anul 2011 Irinel Columbeanu și Monica Gabor au divorțat, iar fata lor, Irina, a rămas în grija lui, în România. Acum șase ani însă, fiica lor a decis să meargă la mama ei în America, iar de atunci locuiește alături de ea și soțul ei, Mr. Pink.
Fostul milionar de la Izvorani a dezvăluit că a reușit să-l cunoască pe partenerul de viață al fostei soții. Se pare că prima lor întâlnire nu a decurs deloc bine, deoarece afaceristul chinez l-a certat, în timp ce se aflau într-o parcare.
În 2017, când se discuta plecarea Irinei la mama ei, tatăl ei a fost nevoit să dea din nou ochii cu Mr. Pink, cel care l-a și condamnat pentru faptul că nu era de acord ca adolescenta să plece de lângă el.
Întrebat despre ce părere are despre acesta, Irinel Columbeanu a spus: "Mr. Pink e un om foarte ok. Am reușit să-l cunosc", notează click.ro.
La cei 66 de ani, fostul milionar de la Izvorani se confruntă nu doar cu dificultăți financiare, ci și cu probleme de sănătate. Cu toate acestea, el are o singură dorință.
Mai exact își dorește să petreacă sărbătorile de iarnă alături de fosta sa soție Monica Gabor și Irina, fetița lui.
"Cu Monica mi-ar plăcea să petrec sau cu Monica și cu fiica mea. I-am mai scris, i-am mai trimis niște mesaje, nu mi-a răspuns la ele, de aceea spun că mai puțin. Ne-am înțeles destul de bine când am fost să o vizitez pe Irina în America", a susținut Irinel Columbeanu pentru realitatea.net.